PLATYLEPIS. 
83 
herbacea, glabra, Scapus terminalis, erectus, laxe vaginatus, pube glandulosa conspersus. 
Spica 2—3 poli., densiuscula, strobiliformis. Flores parvi, in axillis bractearum magnarum 
ovatarum concavarum membranacearum obsolete trinervium extus ac praesertim ad margines 
glanduloso-pubescentium vegeto-persistentium sessiles. Phylla perigonii membranacea, exte¬ 
riora latiora, lanceolata, acuminata, extus pube rara glandulosa obsita, lateralia sub labello 
nonnihil oblique producta; interiora lineari-spathulata, leniter falcata, margine dorsali for¬ 
nicato agglutinata. Labellum phyllis quarta parte brevius, cum gynostemio fere ad exortum 
stigmatis usque in tubum ima bigibbosum connatum, intus supra basin callis binis cri- 
staeformibus parum prominentibus; limbus liber, nonnihil dilatatus, acutiusculus, indivisus, 
erecto-patens. Gynosteinium arcuatum, clavatum, semiteres, superne ad latera androclinii 
profunde excavati antrorsum subalatum, alis membranaceis, obtuse bidentatis, inter quas 
rostellum membranaceum subulato-bifidum porrigitur. Anthera navicularis, acuminata, car¬ 
nosa, ultra medium paulum constricta, bilocularis, loculis parallelis membranaceis. Pollinia 
2 , ovoideo-elongata, sulco subbiloba, in particulas minutissimas varie lateratas sectilia, re¬ 
tinaculo communi, ut videtur, lineari-oblongo annexa. Stigma antice ad apicem gynostemii 
inter alas laterales excavatum, nephroideum, papillosum. Ovarium subtortum, pube rara 
brevi glandulosa obsitum, Capsula elongato-ellipsoidea, tricostata, perigonio marcido coro¬ 
nata, fissuris dehiscens, 
EXPLICATIO FIGURARUM. 
4-2. B. Analysis Platylepidis goodyeroidae A. Rich., figuris omnibus, praeter fig. 14, magn. auct. — 1. Alabastrum cum 
bractea. — 2. Idem, vi apertum. — 3. Unum e phyllis anterioribus perigonii. — 4. Phyllum perigonii dorsale. — 5. 
Unum ex interioribus. — 6. Labellum a gynostemio separatum. — 7. Basis labelli bigibbosa, vi explanata. 8. 
Gynostemium a latere, anthera dempta. — 9. Pars gynostemii superior e facie anteriore. — 10. Gynostemium cum 
anthera, a latere; pars anterior polliniorum cum rostello et retinaculo in hac figura laesa videtur. — 11. Anthera, a 
latere dorsali. — 12. Anthera, intus visa. — 13. Particulae, quibus pollinia composita. — 14. Capsula cum bractea, 
magn. nat. — 15. Semina, magn. satis aucta. 
MOERENHOUTIA. 
Perigonii ringentis phylla distincta, subaequalia; lateralia labello supposita; interiora 
inaequilatera, dorsali agglutinata. Labellum concavum, ecalcaratum, indivisum, gyno¬ 
stemio inferne adnatum, intus ad basin lamellatum. Gynostemium breve, erectum, 
utrinque lobo petaloideo fisso auctum. Anthera dorsalis, erecta, acuminata, brevissime 
stipilata, bilocularis, loculis approximatis. Pollinia 2, sectilia, subbiloba, tandem apici 
glandiformi retinaculi subulati inter loculos antherae recepti accreta. — Herba Tai- 
tensis, glabra, cauleseens, basi repens; foliis lanceolatis, membranaceis, nervosis, basi 
in petiolum vaginantem angustatis; floribus dense spicatis, bracteatis. 
OBSERVATIO. 
Moerenhout, negotiator belgicus ornatissimus, quo patrono (Consule generali) in insulis Societatis usae sunt civitates 
Americae foederatae, quamdiu in Taiti degit optime consuluit disciplinae botanicae, omnes, quas potuit, in ea insula stirpes 
colligendo, quas deinde Museis publicis et viris doctis quibusdam donavit. Ita maxime factum est, ut divus J. A. Guillemin 
in Ann. des Sciences nat. VI et VII, 1836—1837, Enumerationem plantarum insularum earum scribere posset, cujus praesertim 
ob geographicam multarum stirpium dispersionem magna est utilitas. Talis autem vir, qui nullo suo commodo adductus 
naturae cognitionem pro virili parte promovit, dignus profecto est, cujus nomen in scientia amabili servetur; quapropter 
novum hoc ei Genus dedicavi. Est eadem Orchidea, quam Guillemin sub n°. 151 Enumerationis suae, licet dubitanter, 
tamquam Pterochilum plantagineam Hook. et Arn. determinavit. In eo autem erravit optimus Guillemin; jure enim Endlicher 
in Gen.Pl. 189. n°. 1335 Pterochilum Hook. et Arn. sustulit et cum Microstyli Nutt. conjunxit. At florum herbae a 
Moerenhout in Taiti lectae, quamvis truncati sint, diligens exploratio eam ad Tribum NeoUiearum referendam totaque adeo 
floris fabrica a Microstyli Nutt. diversissimam esse docet. Habitu cum quibusdam Goodyeme et Physuri Speciebus indicis 
congruit, sed gynostemio petaloideo ab iis differt et propius ad Prasophyllum Rob. Br. aliaque Genera affinia Novae Hollandiae 
accedit, a quibus tamen habitu plane diversa est. 
23 
